CELEX: 62005TA0237
Language: lv
Date: 2010-06-09 00:00:00
Title: Lieta T-237/05: Vispārējās tiesas 2010. gada 9. jūnija spriedums — Éditions Jacob /Komisija (Piekļuve iestāžu dokumentiem — Regula (EK) Nr. 1049/2001 — Dokumenti par uzņēmumu apvienošanās procedūru — Regula (EK) Nr. 4064/89 — Regula (EK) Nr. 139/2004 — Regula (EK) Nr. 802/2004 — Piekļuves atteikums — Izņēmums saistībā ar izmeklēšanas un revīzijas darbību aizsardzību — Izņēmums saistībā ar komerciālo interešu aizsardzību — Izņēmums saistībā ar lēmumu pieņemšanas procesa aizsardzību — Izņēmums saistībā ar juridisku atzinumu aizsardzību)

31.7.2010   
            
            
               LV
            
            
               Eiropas Savienības Oficiālais Vēstnesis
            
            
               C 209/32
            
         Vispārējās tiesas 2010. gada 9. jūnija spriedums — Éditions Jacob/Komisija
   (Lieta T-237/05) (1)
   
   (Piekļuve iestāžu dokumentiem - Regula (EK) Nr. 1049/2001 - Dokumenti par uzņēmumu apvienošanās procedūru - Regula (EK) Nr. 4064/89 - Regula (EK) Nr. 139/2004 - Regula (EK) Nr. 802/2004 - Piekļuves atteikums - Izņēmums saistībā ar izmeklēšanas un revīzijas darbību aizsardzību - Izņēmums saistībā ar komerciālo interešu aizsardzību - Izņēmums saistībā ar lēmumu pieņemšanas procesa aizsardzību - Izņēmums saistībā ar juridisku atzinumu aizsardzību)
   2010/C 209/45
   Tiesvedības valoda — franču
   
      Lietas dalībnieki
   
   
      Prasītāja: Éditions Odile Jacob SAS (Parīze, Francija) (pārstāvji — sākotnēji W. van Weert un O. Fréget, pēc tam O. Fréget, avocats)
   
      Atbildētāja: Eiropas Komisija (pārstāvji — X. Lewis, P. Costa de Oliveira un O. Beynet)
   
      Persona, kas iestājusies lietā atbildētājas prasījumu atbalstam: Lagardère SCA (pārstāvji — sākotnēji A. Winckler, S. Sorinas Jimeno un I. Girgenson, pēc tam A. Winckler, F. de Bure un J.-B. Pinçon, avocats)
   
      Priekšmets
   
   Prasība atcelt Komisijas 2005. gada 7. aprīļa lēmumu, ar kuru daļēji noraidīts prasītājas lūgums atļaut iepazīties ar zināmiem dokumentiem par uzņēmumu apvienošanās procedūru (lieta COMP/M.2978 — Lagardère/Natexis/VUP)
   
      Rezolutīvā daļa:
   
   
               1)
            
            
               jautājums par Eiropas Kopienu Komisijas 2005. gada 7. aprīļa Lēmuma D(2005) 3286, likumību tiktāl, ciktāl ar to pilnībā un daļēji ir atteikta iespēja iepazīties ar šī sprieduma 1. punkta no a) līdz c) apakšpunktam un šī sprieduma 2. punkta h) un j) apakšpunktā minētajiem dokumentiem, vairs nav jāizskata;
            
         
               2)
            
            
               atcelt Lēmumu D(2005) 3286 tiktāl, ciktāl tajā pilnībā ir atteikta iespēja iepazīties ar šī sprieduma 1. punkta d), e), g) un h) apakšpunktos un šī sprieduma 2. punkta no b) līdz d), f), g) un i) apakšpunktos minētajiem dokumentiem, izņemot šī sprieduma 1. punkta g) apakšpunktā minēto Komisijas juridiskā dienesta atzinumu;
            
         
               3)
            
            
               atcelt Lēmumu D(2005) 3286 tiktāl, ciktāl tajā daļēji ir atteikta iespēja iepazīties ar šī sprieduma 1. punkta d), e), g) un h) apakšpunktos un šī sprieduma 2. punkta no b) līdz d), f), g) un i) apakšpunktos minētajiem dokumentiem;
            
         
               4)
            
            
               pārējā daļā prasību noraidīt;
            
         
               5)
            
            
               Komisija sedz savus tiesāšanās izdevumus pati, kā arī atlīdzina deviņas desmitdaļas no Éditions Odile Jacob SAS tiesāšanās izdevumiem;
            
         
               6)
            
            
               Lagardère SCA sedz savus tiesāšanās izdevumus pati.
            
         
      (1)  OV C 205, 20.08.2005.